Source: https://www.szcoportal.sk/33/komentar-k-zp-180-vseobecna-zodpovednost-zamestnanca-za-skodu-uniqueidmRRWSbk196FPkyDafLfWAC8laH3xR2zeNqtGk_uLy2cJfv2PD29bKQ/
Timestamp: 2018-07-18 03:16:42+00:00
Document Index: 16635599

Matched Legal Cases: ['§ 177', '§ 177', '§ 177', '§ 177', '§ 177', '§ 179', '§ 151', '§ 193', '§ 185']

Komentár k ZP § 177 Predchádzanie škodám | SZČO online
Komentár k ZP § 177 Predchádzanie škodám
9.1.1 Komentár k ZP § 177 Predchádzanie škodám
ÔSMA ČASŤ NÁHRADA ŠKODY
K § 177: [Predchádzanie škodám]
§ 177 upravuje pravidlá pre prechádzanie škodám zo strany zamestnávateľa – tzv. prevenčná povinnosť.
Ods. 1 upravuje povinnosti zamestnávateľa vo vzťahu k predchádzaniu škodám – vytváranie pracovných podmienok na riadne plnenie pracovných úloh zamestnancami bez ohrozenia života, zdravia (napr. dodržiavanie BOZP – osobitných predpisov, ktoré ustanovujú osobitné povinnosti) a majetku (napr. skrinky/miesta na odkladanie vecí, kde si zamestnanec môže odložiť osobné veci pri výkone práce).
Ods. 1 zároveň ustanovuje povinnosť, že ak zamestnávateľ (pozn. resp. vedúci zamestnanci) zistí nedostatky (napr. sám alebo napr. vo väzbe na oznámenie podľa § 179 ods. 2), musí urobiť opatrenie na ich odstránenie.
Zamestnanec nahlásil, že sa mu pokazil zámok na kancelárii. Zamestnávateľ je povinný zabezpečiť bezpečnú úschovu zvrškov a osobných predmetov v zmysle § 151 ods. 3 a zároveň zodpovedá za škodu na odložených veciach podľa § 193. Navyše, ak si zamestnanec uschováva zverenú vec (podľa § 185) v kancelárií, zamestnanec by mohol preukázať, že v prípade krádeže škoda vznikla bez jeho zavinenia. Z tohto hľadiska zamestnávateľ má predchádzať škodám.
Ods. 2 upravuje oprávnenia zamestnávateľa, ktoré sa týkajú ochranu majetku (môže ísť o ochranu jeho majetku, majetku subjektu, od ktorého si prenajíma priestory, majetku jeho zákazníkov ale aj majetku zamestnancov). Pre tieto účely kontrolovať:
veci, ktoré zamestnanci vnášajú na pracovisko ako napr. elektrické spotrebiče, ktoré by mohli vyvolať požiar (vo vnútornej smernici môže ustanoviť aj zákaz vnášania takýchto predmetov bez predchádzajúceho súhlasu), nebezpečné látky, môže napr.…